Teisipäeval, 18. juulil 2005 valis konkursikomisjon Narva kolledži uue hoone arhitektuurikonkursi võidutöö. Võitis projekt "Vihm", autorid Katrin Koov (OÜ KavaKava), Indrek Peil (OÜ Head Arhitektid), Siiri Vallner (OÜ KavaKava).  Teise koha saavutas konkursil projekt "Peegeldus", autorid Maarja Kask, Karli Luik, Ralf Lõoke (OÜ Salto AB) ning kolmanda projekt "Piiriline", autor Peeter Varrak (Hirvesoo AB). Kõik kolm projekti püüdlesid ajaloolise börsi taaskujutamise poole. Võitnud projekt oli kõige ootamatuma ja ainulaadsema lahendusega. Ostupreemiad anti projektidele "Mäss", autorid Ülar Mark, Kaja Pae, Paco Ulman, Indrek Tiigi (Urban Mark OÜ) ja "Kvartal", autorid Koit Ojaliiv, Juhan Rohtla (AS Amhold).